Document ID: /roh_data/filtered/fineweb-2-filterrobots_roh.jsonl.gz/42335

Il pèr aveva dumandà a Chiasso asil en Svizra. Il mardi è vegnì enconuschent, ch'ils dus requirents d'asil hajan da bandunar la Svizra.
Arrestaziun a Chiasso
Sin fundament d'in cumond d'arrest internaziunal eran ils dus requirents d'asil vegnids arrestads. Il contact supponì cun l'attentader da cuntè da Marseille, Ahmed Hannachi, è en il fratemp vegnì confermà da la polizia federala fedpol.
Attatga da cunté a Marseille
Tar l’attatga cun in cunté l’entschatta dal mais a Marseille eran vegnidas mazzadas duas dunnas. L’attentader sez era silsuenter vegnì sajettà al lieu da schuldads. Tenor la polizia franzosa sa tractavia dad in Tunesian ch’aveva set differentas identitads. La gruppa da terror Stadi islamic aveva surpiglià la responsabladad. Dapi l'entschatta october valan puspè mesiras da segirezza pli severas en l'entira Frantscha.
RR novitads 11.30